
РАЗДЕЛ І
ОБЩИ ПОЛОЖЕНИЯ
Чл. 1. С този Правилник се уреждат организацията и ръководството, правата и задълженията на педагогическия и непедагогическия персонал, родителите и лицата, извършващи различни дейности в детската градина.
Чл. 2. ДГ „Н.Й.Вапцаров” с. Гранит осигуряват условия, които гарантират: физическото, социалното и духовното развитие на децата; техните права, свобода и сигурност, зачитане на достойнството им, уважение и любов към тях, възпитание в дух на разбирателство, мир и толерантност; приобщаване към националните традиции и културни ценности.
Чл. 3. ДГ „Н.Й.Вапцаров” с. Гранит е целодневна градина , с една група, разделена на три подгрупи – смесена група, 5-годишни и 6-годишни деца.
Чл. 4. Детската градина е за деца от 3 години до постъпването им в І-ви клас.
Чл. 5. ДГ „Н.Й.Вапцаров” с. Гранит е общинска детска градина.

РАЗДЕЛ ІІ
ВЪТРЕШЕН РЕД
Чл. 6. Трудовите права и задължения се осъществяват добросъвестно и са лични. Добросъвестността се предполага до установяване на противното.
Чл. 7. Всички работещи в ДГ „Н.Й.Вапцаров” с. Гранит са длъжни да изпълняват работата, за която са се уговорили и да спазват трудовата дисциплина.
Чл. 8. При изпълнение на работата служителите са длъжни:
/1/ Да се явяват навреме на работа и да бъдат на работното си място до края на работния ден.
/2/ Да се явяват на работа в състояние, което да им позволява да изпълняват възложените задачи и да не употребяват в работно време алкохол или друго упойващо вещество.
/3/ Да използват цялото работно време за изпълнение на възложената работа.
/4/ Да изпълняват работата си в изискуемо количество и качество.
/5/ Да спазват техническите и технологическите правила.
/6/ Да спазват правилата за здравословни и безопасни условия на труд.
/7/ Да изпълняват законните нареждания на работодателя.
/8/ Да пазят грижливо имуществото, което им е поверено или с което са в досег при изпълнение на възложената работа, както и да пестят суровината, материалите, енергията, паричните и други средства, които се предоставят за изпълнение на трудовите задължения.
/9/ Да бъдат лоялни към работодателя, като не злоупотребяват с неговото доверие и не разпространяват поверителни за него сведения, както и да пазят доброто име на детската градина.
/10/ Да съгласуват работата си с останалите работници и служители и да им оказват помощ в съответствие с указанията на работодателя.
/11/ Да изпълняват другите задължения, които произтичат от нормативен акт, трудов договор и длъжностна характеристика.
Чл. 9. Работодателят е длъжен да осигури на работника нормални условия за изпълнение на трудовите задължения, като осигури работата, която е определена при възникване на трудовите взаимоотношения, работно място и условия в съответствие с характера на работата, здравословни и безопасни условия на труд, длъжностна характеристика.
Чл. 10. В детската градина се приемат деца целогодишно по желание на родителите, след представени : писмено заявление от родителите, ксерокопие от акта за раждане и медицински документи – бележка за бацилоносителство, кръвна проба на детето, мед. бележка от личния лекар.
Чл. 11. Документите на децата се приемат от Директора, а при негово отсъствие – от учителката в групата с Вх.№.
Чл. 12. Децата в детската градина се отписват : по желание на родителите, при постъпване в първи клас, при ненавременно заплащане на таксата.
Чл. 13. Родители, които желаят училищното обучение на децата им да започне по-късно от определената в ЗНП възраст, представят писмено решение от Диагностичната комисия към РУО на МОН, за да могат децата да посещават детската градина.
Чл. 14. За отглеждане, възпитание и обучение на децата родителите заплащат такси съгласно Закона за местните данъци и такси, като децата на които се полага да ползват преференции могат да ги ползват след представяне на необходимите документи:
· Таксата за месец – 30,00 лв.;
· Когато двете деца от семейството посещават детската градина за второто дете се заплаща 50 % от таксата;
· За трето и следващо дете се заплаща 50 % от таксата.
Чл. 15. Родителите са длъжни да спазват определените срокове за заплащане на такси – до 5-то число на месеца.
Чл. 16. /1/ За точното водене на присъствията и отсъствията на децата отговарят учителките в групата.
/2/ За точното начисляване на таксите и навременното им събиране отговаря домакинът.
/3/ За неплатена такса навреме, детето се отписва от детската градина /повече от 2 месеца/.
Чл. 17. В детската градина посещението на децата може да бъде прекъсвано и подновявано по всяко време с предварително писмено уведомяване от родителите, като за времето, в което детето не е посещавало детска градина не се заплаща такса.
Чл. 18. За отсъствие на повече от 1 месец се правят нови мед. изследвания на детето - острици.

ХРАНЕНЕ
Чл. 19. /1/ В детската градина се приготвя храна според изискванията за рационално хранене.
/2/ Менюто за всяка седмица се изготвя до края на предходната седмица и се утвърждава от Директора всеки петък. Изготвя се комисия в състав : готвач, домакин, учител.
/3/ Продуктите за приготвянето на храната се получават : за закуска – предходния следобед на база деца /брой/ същия ден; сутрин – за обяд и следобедна закуска от склада от комисия в състав : готвач, домакин, директор.
/5/ Отговорност за количеството и качеството на продуктите носят готвачът и домакинът.
/6/ Контролът за качеството на храната се осъществява ежедневно от Директорът.
/7/ Директорът осъществява контрол върху приходите и разходите на склада.
/8/ Хранителните продукти се получават и влизат в склада след разтегляне и броене от комисия в състав : готвач, домакин, учител след проверка на срока на годност. След това стоката се заприходява със складова разписка, в която фигурира подпис на  доставчика , в приходно-разходна книга. Отговорност за правилното заприходяване и изискване на подписа на доставчика носи домакинът.
/9/ От храната се заделят проби ежедневно, които се съхраняват при температура 0-4 градуса в продължение на 48 часа.
/10/ Храната се пренася от кухнята до групата от чистачът. Отговорност за разпределянето на храната носи чистачът. Учителките контролират разпределянето на храната и консумирането й.
Чл. 20. Готвачът приготвя храната и я предава на  чистача както следва: закуска – до 8,20 ч.; обяд – до 11,20 ч.; следобедна закуска – до 14,30 ч.
Чл. 21. Отговорност за зареждането с хранителни продукти на склада носи домакинът, а при отсъствие – Директорът и готвачът.
Чл. 22. /1/ Служителите, които имат право на безплатна храна са : готвач, домакин и чистач.
/2/ Порциите на правоимащите се калкулират като детски.
/3/ Всеки служител консумира храната в кухнята.
/4/ Забранява се внасянето на храна в детската градина, както и изнасянето на такава от детската градина.

РАЗДЕЛ ІІІ
РЪКОВОДСТВО НА ДЕТСКАТА ГРАДИНА
Чл. 23. /1/ ДГ „Н.Й.Вапцаров” с. Гранит има право да решава самостоятелно основни въпроси на възпитателната работа в съответствие със ЗНП, ППЗНП, КТ.
/2/ Директорът е орган на управление на детската градина.
/3/ При отсъствие на Директора за срок по-малко от 30 дни, той определя със заповед лице, което да го замества и да носи цялата отговорност на Директора до завръщането му.
/4/ Разпорежданията на Директора са задължителни за всички служители на детската градина.
/5/ Незаконосъобразните разпореждания на Директора могат да бъдат отменени от него самия или от Кмета на Община Братя Даскалови.
/6/ Педагогическият съвет е специализиран орган за разглеждане и решаване на основни педагогически въпроси.
/7/ Решенията на педагогическия съвет са задължителни за всички. Незаконосъобразните решения на педагогическия съвет могат да се отменят от него самия или от Кмета на Община Братя Даскалови.
РАЗДЕЛ ІV
ВЪЗПИТАТЕЛНА РАБОТА
Чл. 24. /1/ Възпитателната работа е дело на целия персонал на детската градина.
/2/ Животът на децата се организира съобразно възрастовите им особености и индивидуални потребности, като се осигурява необходимото време за игри, занимания, сън и др. дейности. Предпазват се от физическа и нервна преумора, както и от обективни и субективни опасности.
/3/ Учителите сами преценяват и подбират времетраенето на ситуациите в режимните моменти като се съобразяват с нивото на групата и държавните образователни изисквания, като носят лична отговорност за хорариума на ситуациите и достигнатите резултати.
РАЗДЕЛ V
МЕДИЦИНСКО ОБСЛУЖВАНЕ
Чл. 25. Медицинското обслужване се осигурява от лекаря на селото , който носи отговорност за мед. документация, за вземане на ефективни мерки при карантина и изпълнява  всички законни нареждания на Директора.

РАЗДЕЛ VІ
РОДИТЕЛИ
Чл. 26. Родителите оказват помощ на учителите за провеждане на ефективен възпитателно-образователен процес.
Чл. 27. Родителите са длъжни :
1. Да водят децата си в детска градина до 8,30 ч.
2. Да уведомяват писмено учителите за вземането на детето по-рано, за по-късно водене, за вземане от роднини и близки и при отсъствие на детето. На писменото заявление трябва да има резолюция от Директора и Вх.№.
3. Да плащат навреме таксата – до 5-то число на месеца.
4. Да водят децата си при по-продължително отсъствие с мед. бележка . Отговорност за прием на дете без мед. бележка носи учителят на смяна.
5. Да уважават персонала в детската градина.
6. Да спазват Правилника за вътрешния ред, Правилника за дейността на детската градина, Правилника за БУВОТ.

РАЗДЕЛ VІІ
РАБОТНО ВРЕМЕ И ПОЧИВКИ
Чл. 28. /1/ Работната седмица е 5 дневна, с нормална продължителност на работната седмица – 40 часа.
/2/ Нормалната продължителност на работния ден е 8 часа.
/3/ Работното време на служителите е както следва:
Директор :
І смяна – 07.00 ч. – 13.00 ч. и 13.30 ч. – 15.30 ч.
ІІ смяна – 09.00 ч. – 11.00 ч. и 11.30 ч. – 17.30 ч.
Учителки :
І смяна – 07.00 ч. – 13.00 ч. и 13.30 ч. – 15.30 ч.
ІІ смяна – 09.00 ч. – 11.00 ч. и 11.30 ч. – 17.30 ч.
Домакин :
07.30 ч. – 11.30 ч.
Кухненски персонал :
07.00 ч. – 11.00 ч.
Чистач :
Иванка Колева – 06.00 ч. – 12.30 ч. и 16.30 ч. – 18.00 ч.
Златка Николова – 12.30 ч. – 16.30 ч.
/4/ На служителите се полага почивка за хранене на работното място.
/5/ Почивките не се включват в работното време.
/6/ Служителите имат право на между дневна почивка от 12 часа и непрекъсната седмична почивка от 48 часа.
/7/ Празничните дни се определят от МС и в КТ.
Чл. 29. Децата се приемат в детската градина от 06.00 часа до 08.30 часа и се предават лично на родител или на писмено упълномощено от тях лице от 16.00 часа до 18.00 часа.
Чл. 30. По важни причини децата в детската градина могат да се водят или вземат по-късно или по-рано след представяне на необходимите документи и след разрешение на Директора.




Директор 
ДГ – с. Гранит – 
Минка Колева

